b'\n_START_ARTICLE_\nDennis Rommedahl\n_START_SECTION_\nKarriere\n_START_PARAGRAPH_\nDennis Rommedahl besluttede sig for at satse p\xc3\xa5 elitefodbold i en sen alder. I sin tid hos PSV Eindhoven stod han for mange opl\xc3\xa6g (bl.a. til Ruud van Nistelrooy og Mateja Kezman). P\xc3\xa5 landsholdet fik han under Morten Olsens ledelse ofte fast spilletid, n\xc3\xa5r han var skadesfri. I perioder var han meget udsk\xc3\xa6ldt for tekniske mangler._NEWLINE_Rommedahl havde det h\xc3\xa5rdt i det engelske bundhold Charlton, som rykkede ud af Premier League efter s\xc3\xa6sonen 2006-2007. Rommedahl havde problemer med at komme p\xc3\xa5 holdet, hvilket m\xc3\xa5ske kan forklares med en r\xc3\xa6kke skader som \xc3\xb8delagde hans form. I efter\xc3\xa5ret 2006 kom Rommedahl dog atter i rampelyset efter udm\xc3\xa6rkede pr\xc3\xa6stationer for landsholdet. Efter Charltons nedrykning valgte Dennis at s\xc3\xb8ge nye udfordringer i Holland og Ajax Amsterdam, hvor han spillede indtil 2010, da han skiftede klub til gr\xc3\xa6ske Olympiakos FC. Rommedahl br\xc3\xb8d dog aldrig igennem her, og efter nogen tids tovtr\xc3\xa6kkeri, blev han enig med Olympiakos om at annullere kontrakten et \xc3\xa5r f\xc3\xb8r tid. Herefter skrev han en to-\xc3\xa5rig kontrakt med Br\xc3\xb8ndby IF fra den danske Superliga._NEWLINE_Ved kontraktudl\xc3\xb8bet med Br\xc3\xb8ndby i juni 2013 skiftede Rommedahl til den hollandske \xc3\xa6resdivisionsklub RKC Waalwijk p\xc3\xa5 en to\xc3\xa5rig kontrakt, der ogs\xc3\xa5 indebar en fremtidig rolle i klubben, n\xc3\xa5r Rommedahl valgte at indstille sin karriere. Rommedahl kom dog aldrig i kamp for klubben, og valgte at indstille sin professionelle karriere i 2015.\n_START_SECTION_\nLandsholdskarriere\n_START_PARAGRAPH_\nDennis Rommedahl kom med p\xc3\xa5 landsholdet, da Morten Olsen tiltr\xc3\xa5dte i 2000, og siden da var han en af Olsens foretrukne spillere. Rommedahl spillede i alt 126 landskampe. Han scorede det afg\xc3\xb8rende m\xc3\xa5l i Danmarks 2-1 sejr over Cameroun ved VM i fodbold 2010 i Sydafrika, som sikrede Danmarks eneste sejr ved denne slutrunde. Han spillede sin landskamp nummer 100 11. august 2010 mod Tyskland, hvor han i \xc3\xb8vrigt scorede det f\xc3\xb8rste danske m\xc3\xa5l i en kamp, der endte 2-2. Rommedahl indstillede officielt sin landsholdskarriere i 2015.'